Състезава се на XXX летни олимпийски игри в Лондон през 2012 година, където спечелва два бронзови медала. На финала в бягането на 400 метра Гордън пробягва дистанцията за 44,52 секунди, с което заема трето място и подобрява своето най-добро лично постижение. Със спечеления медал лекоатлетът се превръща във втория състезател в историята на Тринидад и Тобаго, който е носител на олимпийско отличие в тази дисциплина. Гордън също спечелва бронзов медал в щафетата 4 x 400 метра, където отборът му пробягва дистанцията за 2 минути и 59,40 секунди, което е нов национален рекорд.